El Dia Internacional dels Museus se celebra a la Biblioteca Infantil amb una divertida Animació Lectora
2025-07-24

Esta setmana tornen les vesprades d’Animació Lectora a la Biblioteca Infantil que commemorarà el Dia Internacional dels Museus amb una divertida activitat per als menuts usauris i usuàries.

L’activitat tindrà lloc el dimarts 14 de maig, a les 18.00 hores, i arriba amb el títol “Un museu de tot un poc” ja que l’equip les Biblioteques Municipals vol mostrar els diferents tipus de museus que existeixen. Així, i tenint en compte el lema de la jornada d’enguany, Museus per l’educació i la investigació, l’activitat començarà amb una elecció per part de cada participant.

Cada assistent triarà un llibre dels preparats per a l’activitat en el qual es parla de dinosaures, transports, màgia, art, ratolins, sirenes…a partir d’ells es passarà a parlar del Dia dels Museus i hauran d’unir la temàtica dels llibres amb l’existència dels museus.

Imaginació al poder, cada participant triarà què és el que vol expressar del seu museu: es pot fer un mapa de la sala, un dibuix, una peça, un tríptic amb informació…una vegada finalitzada, s’uniran totes les parts i es crearà un museu “de tot un poc”.